། །འཇིག་རྟེན་དབང་ཕྱུག་ཞལ་བཅུ་གཅིག་པའི་སྨྱུང་ཆོག་རྒྱས་
བསྡུས་བཞུགས།
༈ དེ་ནས་དུས་ཁྱད་པར་གྱི་སྨྱུང་གནས་ཀྱི་སྒྲུབ་པ་ནི་གསུམ་སྟེ། སྦྱོར་བ་དང༌། དངོས་
གཞི་དང༌། རྗེས་ཀྱི་ཆོ་གའོ། །སྦྱོར་བ་ནི་ས་ག་ཆེན་པོ་ལ་སོགས་པ་དུས་མཆོད་ཀྱི་ཟླ་བའི་ཚེས་
ལྔའམ་བདུན་ནམ། བརྒྱད་དམ། ཉ་ལ་དངོས་གཞི་སྒྲུབ་པའི་ཞག་སྔ་མ་ལ་གནས་བྱི་དོར་བྱས་
ཏེ། ས་སྟེགས་ཁྲུ་གང་བ་སོགས་འཐས་ཤིང་སྙོམས་པ་ལ། ལག་པ་གཡོན་པས་རེག་ཅིང༌།
གཡས་པས་ལས་སྔགས་ཀྱི་བསང་གཏོར་བྱས་ལ་བ་བྱུང་ངམ། དྲི་བཟང་གིས་བྱང་ཤར་ནས་
གཡས་སྐོར་གྱི་ཁྱབ་པར་བྱུགས་ཏེ། རང་ཉིད་དེའི་དབུས་སུ་འདུག་ནས་སྔར་བཤད་པའི་སྒྲུབ་
ཐབས་བཟླས་པའི་བར་བྱས་ལ་ལངས་ཏེ། སླར་ཡང་གཙང་སྦྲ་དང་ལྡན་པས་དཀྱིལ་འཁོར་གྱི་
གནས་བྱི་དོར་བྱས་པ་བ་བྱུང་གིས་བྱུགས་ཏེ། ལས་སྔགས་ཀྱི་བསང་གཏོར་བྱས་ལ། དེའི་
དབུས་སུ་དྲིའི་དཀྱིལ་འཁོར་སོར་གཉིས་པ་བྱས་ཏེ། ཨ་རོ་ལིཀ་ལན་བདུན་བཟླས་པས། ཁ་
ཤར་རམ་ནུབ་ཏུ་བལྟས་ནས། ཀུ་ཤའི་གདན་ལ་འདུག་སྟེ། དབུས་སུ་སྤྱན་རས་གཟིགས་
དབང་ཕྱུག་སྐུ་མདོག་དཀར་པོ། ཞེས་པ་ལ་སོགས་སྙིང་པོའི་ལྷ་སོ་སོའི་མིང་བརྗོད་པའི་མོད་
ལ་ལྷ་སོ་སོ་ཡིད་ལ་བསམ་པར་བྱའོ། །དེ་ནས་འཆད་པར་འགྱུར་བ་ལྟར་སྔགས་དང་ཕྱག་རྒྱ་
དང་ལྡན་པའི་ཉེར་སྤྱོད་ལྔས་མཆོད་དོ། །དེ་ནས་དབང་བསྐུར་བའི་བུམ་པ་མཚན་ཉིད་དང་ལྡན་
པ། འབྲུ་ལ་སོགས་པ་ཀུན་དང་ལྡན་པར་ཆུ་གཙང་མ་ཅུང་ཟད་བླུགས་པ་བསང་སྦྱང་བྱས་ནས་
བསྙེན་སྔགས་བརྒྱ་རྩ་བཟླས་ཏེ། ལས་སྔགས་བཟླས་པའི་སྤོས་ཆུས་མཆོད་ཡོན་གཟུངས་ཆུ་
ལ་ཕུལ་ནས། ལས་དང་མཐུན་པའི་མེ་ཏོག་ཀྱང་བཅུག་སྟེ། བདུག་སྤོས་ཀྱི་བདུག་པར་བྱ་ཞིང་
ཕྱི་ཉིན་བར་དུས་གསུམ་དུ་དཀྱིལ་འཁོར་གྱི་སྔགས་བཟླས་ནས། མངོན་པར་དབང་བསྐུར་བ་
-323-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བྱ་བ་ཡིན་ནོ། །དེ་ནས་མཆོད་ཡོན་དབུལ་བ་སྔོན་དུ་འགྲོ་བས་དྲིའི་དཀྱིལ་འཁོར་གྱི་ལྷ་རྣམས་
ཆོག་བཞིན་གཤེགས་སུ་གསོལ་ལོ། །དེ་ནས་དངོས་གཞི་ནི་ཕྱེད་ཉིན་ཉི་མ་ཤར་བ་ན། དཔོན་
སློབ་རྣམས་ཀྱི་ཁྲུས་དང་ཉེ་རེག་བྱས་ནས་གོས་གཙང་མ་གྱོན་ཞིང་མ་ཡེངས་པར་དཀྱིལ་
འཁོར་གྱི་དྲུང་དུ་སོང་ནས་ལས་ཐམས་ཅད་པའི་བསང་གཏོར་བྱས་ལ་ཁྲུས་ཆུ་སོགས་གཞོན་
ནུ་མས་བཀལ་བའི་སྐུད་པ་སྔར་གཞན་དུ་ལོང་མ་སྤྱད་པའི་གཙང་མ། དྲི་ཞིམ་པ་རེག་ན་བདེ་
བ། སྦོམ་ཕྲ་རན་པ། སྦོམ་ཕྲ་དང་འཇུར་མདུད་མེད་པ། ཁ་དོག་དཀར་དམར་སེར་ལྗང་ནག་པོ་
ལྔ་ལས་ཐམས་ཅད་པ་དང་། རིག་པའི་རྒྱལ་པོའི་སྔགས་བཟླས་ལ། དང་པོ་སོ་སོ་དེ་ནས་
གཅིག་ཏུ་སྒྲིལ་ལ། ༀ་ཨ་མོ་གྷ་ར་དྲ་སུ་ཏྲ་དྷ་རེ། ཀི་ཎི་ཀི་ཎི་སྭཱ་ཧཱ། ཞེས་པ་ཉེར་གཅིག་གམ།
བརྒྱ་རྩ་བརྒྱད་བཟླས་ཏེ། མེ་ཏོག་ལ་སོགས་པའི་མཆོད་པས་མཆོད་ལ། མདུན་གྱི་ནམ་མཁར་
དཀོན་མཆོག་གསུམ་དང་དཀྱིལ་འཁོར་གྱི་ལྷ་ཐམས་ཅད་བསམ་ནས། ཉེར་སྤྱོད་ལྔས་མཆོད་
དེ། སའི་ཕྱོགས་སྙོམས་པ་ལ་རྟགས་བཏབ་ནས། དང་པོ་ཤར་ལྷོ་ནས་སློབ་དཔོན་གྱི་ཐིག་
སྐུད་གཟུང་ལ་བྱང་དུ་ཁ་བལྟས་ཏེ། ཤར་ཕྱོགས་ཀྱི་ཐིག་གདབ། དེ་ནས་ནུབ་ཏུ་བལྟས་ནས་
ལྷོའི་གདབ། དེ་ནས་སློབ་དཔོན་གྱི་གཡས་བསྐོར་གྱི་རླུང་དུ་སོང་ནས་ལྷོར་བལྟས་ཏེ་ནུབ་ཀྱི་
གདབ། དེ་ནས་ཤར་དུ་བལྟས་ཏེ་བྱང་གི་གདབ། དེ་ལྟར་གྲུ་བཞིར་གྱུར་པ་དང་། ཆ་མཉམ་
ནས་ནང་དུ་ལེ་ཚེ་དགུའི་ཐིག་གདབ་ཅིང་། ཆ་བར་མ་གསུམ་དུ་བགོས་ཤིང་དབུས་ཀྱི་ཆ་ལ་
དཀྱིལ་འཁོར་དགུ་ཆ་སྟེ། སྒོ་ཚད་ཡིན་ལ། དེའི་ཚད་ཀྱི་སྒོ་ཁྱུད་དང་། དེའི་ཕྱེད་ཀྱི་སྟེགས་བུ་
དང༌། དྲ་བ་དྲ་ཕྱེད་ཀྱི་ཐིག་གདབ་པར་བྱ་ལ། རྩ་ཐིག་གིས་ནང་ཕྱོགས་སུ་ཕྱེད་ཀྱི་ཚད་ནས་
པདྨ་བརྒྱད་པ་སུམ་ཆ་ལྟེ་བ་ལ་ཡོད་པ་མུ་ཁྱུད་ཆ་ཕྲན་གཅིག་དང་བཅས་པའི་ཟླུམ་སྐོར་གྱི་ཐིག
གདབ་ཅིང༌། དྲ་ཕྱེད་ཟུར་ཐིག་ནས་ཆ་ཕྲན་གཅིག་དང༌། དེ་ནས་གཅིག་ནས་པདྨའི་ཕྲེང་བ་དང༌།
དེ་ནས་གཅིག་ནས་རྡོ་རྗེ་ཕྲེང་བ་དང༌། དེ་ནས་གསུམ་ནས་མེ་རིས་ཀྱི་ཟླུམ་སྐོར་བྱ་ཞིང་། དེ་
-324-

སྔགས་ལ་འཇུག་པའི་སྒོ་ལས། སྤྱན་རས་གཟིགས་ཀྱི་སྐོར། ༢༧༽
ནས་ཤེས་རབ་སྙིང་པོ་བཀླག་སྟེ། དཀྱིལ་འཁོར་གྱི་ལྷ་ཐམས་ཅད་ནམ་མཁའ་ལ་བསམ་ནས།
ཡིད་ཀྱི་གུས་པར་ཕྱག་འཚལ་བ་ལ་སོགས་པར་ཡན་ལག་བདུན་པ་བྱས་ནས་དཀྱིལ་འཁོར་
བྲི་བར་བྱས་ཏེ། རྡུལ་ཚོན་སྣ་ལྔ་དང༌། ཨོཾ་ཨ་མྲྀ་ཏེ་ཧཱུཾ། ཞེས་བཟླས་པའི་སྤོས་ཆུས་གཏོར་ཏེ།
རྩིག་པ་ལྔ་ནས་རིམ་པ་ལྟར་དཀར་དམར་སེར་སྔོ་ནག་ལྔ་པོ་དབང་ལྡན་ནས་ཙམ་སྟེ། གཡས་
བསྐོར་གྱི་རྒྱུན་མ་ཆད་པར་མཉམ་པ་མ་འདྲེས་པ་བར་ཆད་མེད་པར་བྲི་སྟེ། བྱང་སྒོ་མ་གཏོགས་
པའི་སྒོ་གཞན་རྣམས་ཕྱེ་མ་དཀར་པོའི་རི་མོ་ཕྲ་མོ་བཅད་པར་བྱ་སྟེ། དེ་ནས་ལྷ་གནས་ཀྱི་ས་
གཞི་རྣམས་ཐིག་མཚོན་ལ་མི་གནོད་པར་གླང་གི་ལྕི་བས་བསྐུ་ཞིང༌། དེའི་འོག་ཏུ་ཁྱད་པར་
བའི་རྣམ་ལྔའི་བསྐུས་ནས་བསང་གཏོར་བྱས་ལ་སྙིང་པོའི་པདྨ་གེ་སར་སེར་པོ་དང༌། འདབ་མ་
རྣམས་དཀར་པོ་དང༌། འོད་ཟེར་ཕྲེང་བ་མེ་རིས་ལྟར་བྱས་ཏེ་དེའི་འོག་ཏུ་སྒྲུབ་ཐབས་ནས་
བཤད་པ་ལྟར་ལྷ་སོ་སོ་སྐུའམ་ཕྱག་རྒྱའམ་ཐིག་ལེའམ་གདན་ལ་སོགས་པ་བྲི་བར་བྱ་ཞིང་།
འདོད་སྣམ་དམར་པོ། དྲ་བ་བཞི་ནག་པོ་ལ་ཕྲེང་བ་སོགས་མཛེས་ཚོན་དང་། ཕྱིའི་འཁོར་ཡུག་
གིས་པདྨའི་ཟེ་འབྲུ་དམར་སེར་འདབ་མ་སྣ་ཚོགས་དང༌། རྡོ་རྗེ་ཕྲེང་བ་གཞིའི་དཀར་རྡོ་རྗེ་སྔོན་
པོ་རྩེ་གསུམ་པ་དང་། མེ་རིས་རྣམས་བྲིས་ནས། རྗེས་སུ་ཡིད་ཀྱི་དཀྱིལ་འཁོར་ལེགས་པར་
བརྟགས་ཏེ། རྒྱ་ལ་འགའ་ཞིག་ལེགས་ན་སླར་ཡང་བཅོས་པར་བྱའོ། །གལ་ཏེ་མང་ན་དབུས་
ཀྱི་པདྨ་ལྷ་མཚན་དང་བཅས་པའི་ཚོན་རྣམས། ཡང་ན་དྲིའི་དཀྱིལ་འཁོར་འབྲུ་ཙམ་པདྨ་འདབ་
བརྒྱད་ཀྱི་རྣམ་པར་བྱས་པའི་དབུས་དང་ཕྱོགས་བཞིར་བུམ་པ་ལྔ་ཚུལ་བཞིན་དུ་བཅས་པའི་
སྟེང་དུ་ལྷ་རྣམས་བཞག་པར་བྱ་ཞིང་། དཀྱིལ་འཁོར་གྱི་མཐའ་མཆོད་ཡོན་ལ་སོགས་པ་དང༌།
ནུབ་བྱང་ཕྱོགས་སུ་གཏོར་མ་ཆ་གསུམ་ཀྱང་བཞག་པར་བྱའོ། །དེ་ནས་དཀྱིལ་འཁོར་གྱི་ནུབ་
ཏུ་ཀུ་ཤ་ལྟ་བུའི་སྟན་གཙང་མ་ལ་འདུག་ནས། ཁ་ཤར་དུ་བལྟས་ཏེ་རྡོ་རྗེ་སྐྱིལ་ཀྲུང་བཅས་
ནས། ལུས་དྲང་པོར་བསྲང་མགྲིན་པ་ཅུང་ཟད་དགུག་པར་བྱས། མིག་ཟམ་ཟིམ་ཏུ་བྱས་ཏེ་སྣ་
-325-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རྩེར་གཏད། སོ་གོང་འོག་ཅུང་ཟད་རེག་པར་བྱས། ལྕེ་རྐན་ལ་ཕྱོགས་པར་བཞག་པ་ལུས་ཀྱི་
གནད། དབུགས་ཕྱི་ནང་དུ་རྒྱུ་བ་དལ་བུར་འབྱུང་བ་ངག་གི་གནད་དང་། སེམས་ཡུལ་སྣང་ལ་
འཕྲོ་བ་ལས་མངོན་པར་བཟློག་པ་སེམས་གནད་དེ། གནད་གསུམ་ཚད་མར་བྱས་ཏེ། ༀ་ན་མ་
སརྦ། བོ་དྷི་སཏྭ་ནཾ། ཨ་བི་ར་ཧཱུཾ་ཁཾ། ཞེས་བཟླས་ཤིང༌། ཆོས་ཉིད་ཀྱི་དོན་ལ་སེམས་པས་སྒྲོ་
འདོགས་ལེགས་པར་བཅད་ན། ཨ་ཡིག་ནི་མ་སྐྱེས་པའི་ཕྱིར་ཆོས་ཐམས་ཅད་སྒོའོ། །ཞེས
པས་རེ་ཞིག་སེམས་སྟོང་པ་ཉིད་ནམ་མཁའ་ལྟ་བུ་ལ་མཉམ་པར་བཞག་པར་བྱ་སྟེ། ཨ་ཞེས་
པ་ཆོས་ཀྱི་རྩ་བ་དང༌། ཝི་ར་ཞེས་པ་དཔའ་བོ་དང་། ཧཱུཾ་ཞེས་པ་སེམས་དཔའ་དང༌། ཁཾ་ཞེས་
པ་ནམ་མཁའི་དོན་བལྟ་བར་བྱའོ། །དེ་ནས་མཉམ་བཞག་དེ་ལས་ལངས་ཏེ། ཆོས་ཐམས་ཅད་
མིག་འཕྲུལ་ལམ། སྒྱུ་མ་ལྟ་བུ་ངོ་བོར་བསམ་ནས་ཐལ་མོ་སྦྱར་ཏེ། སངས་རྒྱས་དང་བྱང་ཆུབ་
སེམས་དཔའ་ཐམས་ཅད་ཀྱི་བྱིན་གྱིས་བརླབས་དང༌། ཞེས་པ་ལ་སོགས་པས་དཀྱིལ་འཁོར་
སྒྲུབ་ཅིང་མཆོད་པ་རྣམས་སྒྲུབ་ཐབས་ལྟར་བྱས་ཏེ། དེ་ཡང་སྤྱན་འདྲེན་པའི་ཚེ་ཡང་ལངས་ཏེ།
རྡོ་རྗེ་དྲིལ་བུ་དང་། སྤོས་རེངས་བཟུང་གཡས་པའི་གུང་མོའི་རྒྱབ་ཏུ་མཛུབ་མོ་རྒྱབ་ཏུ་མཛུབ་
མོ་སྦྱར་བ་ལྕགས་ཀྱུ་ལྟར་བྱ་སྟེ། བདེ་བར་གཤེགས་སོ་བཅོམ་ལྡན་འདས། །ཞེས་སོགས་
བརྗོད་ཅིང༌། དེ་ནས་མཐེའུ་ཆུང་དང༌། སྲིན་ལག་གིས་ཚིགས་ལ་མཐེ་བོང་གིས་མནན་ཏེ། གུང་
མོ་རྐང་པའི་ཚིགས་གསུམ་མཛུབ་མོས་མནན་པ་གཞིབས་ཏེ། གུང་མོ་རྩེ་སྤྲད་ལ་ཨོཾ་སརྦ་ཞེས
སོགས་ཀྱིས་མཆོད་ཡོན་དབུལ་ལོ། །དེ་ནས་གདན་ཕུལ་ལ་ཡན་ལག་བདུན་པ་བྱ་སྟེ། མགོན་
པོ་ཐུགས་རྗེ་ཆེ་ལྡན་པ། །ཐམས་ཅད་མཁྱེན་པའི་སྟོན་པའོ། །བསོད་ནམས་ཡོན་ཏན་རྒྱ་མཚོ་
ཞིང་། །དེ་བཞིན་གཤེགས་ལ་ཕྱག་འཚལ་ལོ། །དག་པ་འདོད་ཆགས་བྲལ་བས་རྒྱུ། །དགེ་
བས་ངན་སོང་ལས་གྲོལ་ཞིང་། །གཅིག་པུ་དོན་དམ་མཆོག་གྱུར་པ། །ཞི་གྱུར་ཆོས་ལ་ཕྱག་
འཚལ་ལོ། །གྲོལ་ནས་གྲོལ་བའི་ལམ་ཡང་སྟོན། །བསླབ་པ་དག་ལ་རབ་ཏུ་གུས། །ཞིང་གི་
-326-

སྔགས་ལ་འཇུག་པའི་སྒོ་ལས། སྤྱན་རས་གཟིགས་ཀྱི་སྐོར། ༢༧༽
དམ་པ་ཡོན་ཏན་ཞིང༌། །དགེ་འདུན་ལ་ཡང་ཕྱག་འཚལ་ལོ། །ཆོས་སྐུ་ནམ་མཁའ་བཞིན་
དབྱེར་མེད་ཀྱང༌། །གཟུགས་སྐུ་འཇའ་ཚོན་བཞིན་དུ་སོ་སོར་གསལ། །ཐབས་དང་ཤེས་རབ་
མཆོག་ལ་མངའ་བརྙེས་པའི། །རིགས་ལྔ་བདེ་བར་གཤེགས་ལ་ཕྱག་འཚལ་ལོ། །འཇིག་རྟེན་
འདྲེན་པའི་གཙོ་བོ་ཚེ་དཔག་མེད། །དུས་མིན་འཆི་བ་མ་ལུས་འཇོམས་པའི་དཔལ། །མགོན་
མེད་སྡུག་བསྔལ་གྱུར་པ་རྣམས་ཀྱི་སྐྱབས། །སངས་རྒྱས་ཚེ་དཔག་མེད་ལ་ཕྱག་འཚལ་ལོ། །
དུས་གསུམ་བདེ་བར་གཤེགས་པ་ཆོས་ཀྱི་སྐུ། །འགྲོ་དྲུག་སེམས་ཅན་རྣམས་ལ་སྤྱན་རས་
གཟིགས། །ནམ་མཁའ་ལྟ་བུར་ཁྱབ་པའི་བཅུ་གཅིག་ཞལ། །གཟི་བརྗིད་འོད་དཔག་མེད་ལ་
ཕྱག་འཚལ་ལོ། །སངས་རྒྱས་བྱེ་བྲག་བཅུ་གཅིག་ཞལ། །རྩ་བའི་ཞལ་ནི་དཀར་ལ་འཚེར། །
ལྗང་དང་དམར་པོ་གཡས་དང་གཡོན། །ཞི་བའི་ཞལ་ལ་ཕྱག་འཚལ་ལོ། །དབུས་ལྗང་གཡས་
དམར་གཡོན་དཀར་ཞལ། །དབུས་དམར་གཡས་དཀར་གཡོན་ལྗང་ཞལ། །སྤྱན་དཀྱུས་རིང་
ཞིང་ཞལ་བཀྲ་བའི། །འཛུམ་བཅས་བཞུགས་ལ་ཕྱག་འཚལ་ལོ། །ཁྲོ་ཞལ་ནག་པོ་སྤྱན་
གསུམ་པ། །མཆེ་གཙིགས་སྐྲ་མཛེས་སྨྲ་ར་སེར། །སྟེང་ཞལ་དམར་པོ་གཙུག་ཏོར་ཅན། །བཅུ་
གཅིག་ཞལ་ལ་ཕྱག་འཚལ་ལོ། །ཆོས་ཉིད་ཐུགས་ཆུད་ཐུགས་ཀར་ཐལ་མོ་སྦྱར། །ཐུགས་རྗེ་
རྒྱུན་མི་ཆད་པའི་བགྲང་ཕྲེང་འཛིན། །ཡི་དྭགས་བཀྲེས་སྐོམ་སེལ་མཛད་མཆོག་སྦྱིན་ཕྱག །
ཕྱག་གཡས་འཁོར་ལོ་བསྣམས་ལ་ཕྱག་འཚལ་ལོ། །འཁོར་བའི་འདམ་གྱི་མ་གོས་པདྨ་
བསྣམས། །རིལ་བ་སྤྱི་བླུགས་ཉོན་མོངས་དྲི་མ་འཁྲུད། །ཐབས་དང་ཤེས་རབ་གཉིས་མེད་
མདའ་གཞུ་འཛིན། །རྣམ་ཐར་བརྒྱད་ལྡན་ཁྱེད་ལ་ཕྱག་འཚལ་ལོ། །རྒྱན་མང་ཀུན་ནས་
མ་མཛེས་
ཤིང་མུན་སེལ་བ། །སྐུ་མདོག་དཀར་གསལ་རི་དྭགས་ལྤགས་པ་འཛིན། །གཞོན་ནུ་ལང་ཚོ་
རྒྱས་པའི་འཛུམ་བག་ཅན། །འཁོར་བའི་སྡུག་བསྔལ་སེལ་ལ་ཕྱག་འཚལ་ལོ། །འཇམ་དཔལ་
ཕྱག་ན་རྡོ་རྗེ་སྤྱན་རས་གཟིགས། །ས་ཡི་སྙིང་པོ་སྒྲིབ་པ་རྣམ་པར་སེལ། །ནམ་མཁའི་སྙིང་པོ་
-327-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བྱམས་པ་ཀུན་ཏུ་བཟང༌། །ཉེ་བའི་སྲས་ཆེན་བརྒྱད་ལ་ཕྱག་འཚལ་ལོ། །སྡུག་བསྔལ་ཀུན་
ལས་གྲོལ་བའི་རྗེ་བཙུན་མ། །ཀུན་ཀྱང་དྲི་མེད་བྱང་ཆུབ་འགྲོ་མཛད་མ། །གདུག་པ་ཚར་གཅོད་
ཁྲོ་རྒྱལ་རྟ་མགྲིན་སོགས། །ཕྱག་འོས་ཀུན་ལ་གུས་པས་ཕྱག་འཚལ་ལོ། །དེ་ནས། གཙང་ཞིང་
གཙང་མ་སྦྱར་བ་ཡིས། །ལྷ་རྫས་དམ་པའི་མཆོད་ཡོན་འདི། །མཆོག་ཏུ་དད་པས་འབུལ་
ལགས་ཀྱི། །ཅི་བདེ་བར་ནི་བཞེས་སུ་གསོལ། །ཨོཾ་དི་བྱ་གནྡྷ་ན་ས་རི་པདྨ་དྷ་ར་སྭཱ་ཧཱ། ཞེས་
པའི་སྔགས་དང་ཕྱག་རྒྱ་མཆོད་ཡོན། དེ་ནས་ཞིང་ཞེས་སོགས་བརྗོད་ཅིང་། ལག་པ་གཉིས་
སྐྱབས་སྦྱིན་གྱི་ཕྱག་རྒྱ་མཁྲིག་མ་བསྣོལ་བས་དྲིལ་བུས་ཐལ་མོ་སྦྱར། མཛུབ་མོ་གཉིས་རྩེ་
མཐེ་བོས་མནན་པ་སླར་བསྟོད་ནས་མེ་ཏོག་དབུལ། གུང་མོ་སྲིན་མཛུབ་མཐེ་ཆུང་
རྣམས་གཅིག་གིས་རྒྱབ་ལ་གཅིག་བརྟེན་ཅིང་མཛུབ་མོ་གཉིས་རྩེ་སྤྲད་པ་ལ་མཐེ་བོས་མནན་
པས་བདུག་སྤོས་དབུལ། གཡོན་པའི་ཁུ་ཚུར་སྟེང་དུ། གཡས་གུང་མོ་དང་མཐེ་བོང་རྩེ་སྤྲད་
པས་སྣང་གསལ་དབུལ། ཐལ་མོ་ཁ་ཕྱེ་སྟེ། མཛུབ་མོ་གཉིས་ཅུང་ཟད་བསྐུམ་པས་ཞལ་ཟས་
དབུལ། དེ་ལས་གཞན་ཡང་ཞེས་པ་ལ་སོགས་པའི་སིལ་སྙན་རྣམས་དབུལ་ལོ། །དེ་ནས་
སྤྲད་པ་ལ།
དཀྱིལ་འཁོར་ཀུན་ཏུ་རྒྱལ་བ་མཉེས་མཛད་པའི། །རིན་ཆེན་མེ་ཏོག་ལ་སོགས་མཆོད་པའི་
ཚོགས། །ནམ་མཁའ་ཁྱབ་པར་སེམས་ཀྱིས་མངོན་སྤྲུལ་ནས། །གཞལ་ཡས་ཁང་དུ་སྤྲིན་ལྟར་
གཏིབས་གྱུར་ཅིག །ཅེས་བརྗོད། བླ་མ་དང་དཀྱིལ་འཁོར་གྱི་ལྷ་ཚོགས་སངས་རྒྱས་བྱང་ཆུབ་
སེམས་དཔའ་ཐམས་ཅད་ལ་མཎྜལ་ལན་གསུམ་དབུལ་ལོ། །དེའི་རྗེས་ལ་སྔར་བྱས་པའི་སྡིག་
པ་ལ་འགྱོད་པ་དྲག་པོ་དང་། ཕྱིན་ཆད་སྲོག་ལ་བབས་ཀྱང་མི་བྱེད་པའི་འདུན་པ་དང་ལྡན་པའི་
སྒོ་ནས། བླ་མ་རྡོ་རྗེ་འཛིན་པ་ཆེན་པོ་ལ་སོགས་པའི་ཕྱོགས་བཅུ་ན་བཞུགས་པའི་སངས་རྒྱས་
དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ། བདག་མིང་འདི་ཞེས་
བགྱི་བས་ཚེ་འཁོར་བ་ཐོག་མ་མེད་པ་ནས། ད་ལྟ་ལ་ཐུག་གི་བར་དུ། ཉོན་མོངས་པ་དང༌།
-328-

སྔགས་ལ་འཇུག་པའི་སྒོ་ལས། སྤྱན་རས་གཟིགས་ཀྱི་སྐོར། ༢༧༽
འདོད་ཆགས་དང༌